Official Journal L 230 , 12/09/2000 P. 0014 - 0015



KOMISIJAS LĒMUMS (2000. gada 6. septembris), ar ko atzīst par pilnīgu dokumentāciju, kas iesniegta sīkākai pārbaudei saistībā ar RH-7281 (zoksamīda), B-41; E-187 (milbemektīna), BAS500F (piraklostrobīna) un AEF130360 (foramsulfurona) iespējamu iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū (izziņots ar dokumenta numuru C(2000) 2285) (2000/540/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/141/EEK par augu aizsardzības līdzekļu laišanu tirgū1, kurā jaunākie grozījumi izdarīti ar Komisijas Direktīvu 2000/10/EK2, un jo īpaši tās 6 panta 3. punktu, tā kā: (1) Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām. (2) Dokumentāciju par aktīvās vielas RH-7281 (zoksamīda) iekļaušanu Direktīvas I pielikumā Rohm and Haas France SA iesniedza Apvienotās Karalistes iestādēm 1999. gada 2. jūnijā. (3) Dokumentāciju par aktīvās vielas B-41; E-187 (milbemektīna) iekļaušanu Direktīvas I pielikumā Sankyo Company Limited iesniedza Nīderlandes iestādēm 2000. gada 6. martā. (4) Dokumentāciju par aktīvās vielas BAS500F (piraklostrobīna) iekļaušanu Direktīvas I pielikumā BASF AG iesniedza Vācijas iestādēm 2000. gada 28. februārī. (5) Dokumentāciju par aktīvās vielas AEF130360 (foramsulfurona) iekļaušanu Direktīvas I pielikumā Aventis GmbH iesniedza Vācijas iestādēm 2000. gada 30. martā. (6) Minētās iestādes ir darījušas Komisijai zināmus pirmo pārbaužu rezultātus, iesniegtā dokumentācija apmierina Direktīvas II pielikumā noteiktās prasības par datiem un informāciju; iestādes turpmāk paļaujas uz datiem un informāciju atbilstoši Direktīvas III pielikuma prasībām attiecībā vismaz uz vienu augu aizsardzības līdzekli, kas satur minētās aktīvās vielas; vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm. (7) Dokumentācija par RH-7281 (zoksamīdu), B-41; E-187 (milbemektīnu), BAS500F (piraklostrobīnu) un AEF130360 (foramsulfuronu) ir 2000. gada 31. maijā nodota Pastāvīgajai augu veselības komitejai. (8) Direktīvas 6. panta 3. punkts paredz Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām. (9) Šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām. (10) Šāds lēmums neierobežo Komisijas tiesības turpmāk pieprasīt datus vai informāciju no pieteikuma iesniedzēja, lai noskaidrotu dokumentā noteiktus punktus; papilddatu iesniegšana, lai precizētu dokumenta saturu, neietekmē 12. apsvērumā norādīto termiņu ziņojuma iesniegšanai. (11) Dalībvalstis un Komisija vienojas, ka Apvienotā Karaliste veiks sīku dokumentācijas pārbaudi attiecībā uz RH-7281 (zoksamīdu), Nīderlande - attiecībā uz B-41; E-187 (milbemektīnu) un Vācija - attiecībā uz BAS500F (piraklostrobīnu) un AEF130360 (foramsulfuronu). (12) Apvienotā Karaliste, Nīderlande un Vācija ziņos Komisijai tiklīdz iespējams, bet vēlākais - gada laikā no lēmuma publicēšanas par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti. (13) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠĀDU LĒMUMU. 1. pants Turpmāk norādītā dokumentācija atbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur aktīvo vielu - Direktīvas III pielikuma prasībām, ņemot vērā ieteiktos izmantošanas veidus: 1. Dokumentācija, ko Komisijai un dalībvalstīm iesniedza Rohm and Haas France SA saistībā ar RH-7281 (zoksamīda) kā aktīvas vielas iekļaušanu Direktīvas 91/414/EEK I pielikumā un par ko 2000. gada 31. maijā ziņots Pastāvīgajai augu veselības komitejai; 2. Dokumentācija, ko Komisijai un dalībvalstīm iesniedza Sankyo Company Limited saistībā ar B-41; E-187 (milbemektīna) kā aktīvas vielas iekļaušanu Direktīvas 91/414/EEK I pielikumā un par ko 2000. gada 31. maijā ziņots Pastāvīgajai augu veselības komitejai; 3. Dokumentācija, ko Komisijai un dalībvalstīm iesniedza BASF AG saistībā ar BAS500F (piraklostrobīna) kā aktīvas vielas iekļaušanu Direktīvas 91/414/EEK I pielikumā un par ko 2000. gada 31. maijā ziņots Pastāvīgajai augu veselības komitejai; 4. Dokumentācija, ko Komisijai un dalībvalstīm iesniedza Aventis GmbH par AEF130360 (foramsulfurona) kā aktīvas vielas iekļaušanu Direktīvas 91/414/EEK I pielikumā un par ko 2000. gada 31. maijā ziņots Pastāvīgajai augu veselības komitejai. 2. pants Šis lēmums ir adresēts dalībvalstīm. Briselē, 2000. gada 6. septembrī Komisijas vārdā Komisijas loceklis David Byrne 1 OV L 230, 19.8.1991., 1. lpp. 2 OV L 57, 2.3.2000., 28. lpp.